open-index/open-wikipedia-markdown huggingface dataset:
Άαρ

Ο ποταμός **Άαρ** () είναι ο μεγαλύτερος ποταμός της Ελβετίας και ένας από τους κύριους παραποτάμους του Ρήνου. Έχει συνολικό μήκος 295 χλμ. και ρέει εξολοκλήρου σε ελβετικό έδαφος.

## Ροή
Πηγάζει στις ελβετικές Άλπεις, στο καντόνι της Βέρνης, βόρεια του Γκρίμσελ και σε υψόμετρο 1880 μέτρα. Η δε λεκάνη απορροής του έχει συνολική έκταση 17.000 τ.χλμ. εκ των οποίων περίπου 400 καλύπτεται από τον ομώνυμο παγετώνα Άαρ. Ο ποταμός Άαρ σε κάποιο σημείο του ρου του σχηματίζει καταρράκτη ύψους 75 μέτρων. Στη συνέχεια από το σημείο εκείνο ρέει μέσα από στενή κοίτη ανάμεσα σε ψηλούς κατακόρυφους βράχους και χύνεται διαδοχικά στις λίμνες *Μπριντζ* (Brienzersee) και *'Τουν* (Thunersee). Στο σημείο αυτό βρίσκεται και ένα από τα σημαντικότερα τουριστικά κέντρα της χώρας, το Ιντερλάκεν. Από εκεί συνεχίζει βορειοδυτικά και διέρχεται από τη Βέρνη, την πρωτεύουσα της Ελβετίας. Μετά τη Βέρνη συνεχίζει δυτικά και στη συνέχεια βόρεια όπου και καταλήγει στη λίμνη Μπιέλ (Bielersee). 

Η ροή αυτή είναι αποτέλεσμα εκτροπής που έγινε τον 19ο αιώνα για να αποφευχθούν οι πλημμύρες στη γειτονική περιοχή. Στη συνέχεια ακολουθεί βορειοανατολική πορεία, διασχίζει τα καντόνια Σόλοτουρν και Άαργκαου και τελικά ενώνεται με τον Ρήνο στη βόρεια Ελβετία, λίγο πριν τα σύνορα με τη Γερμανία.

Ο ποταμός Άαρ διέρχεται από μαγευτικά τοπία που προσελκύουν πλήθος τουριστών και περιηγητών σχεδόν όλες τις εποχές του έτους. Στο τέλος του ρου του υφίσταται μεγάλος υδροηλεκτρικός σταθμός, χάρη του οποίου κυρίως οι πόλεις Μπιέν, Σολέρ, Άαραου και Όλντεν αναπτύχθηκαν βιομηχανικά.

## Παραπομπές


## Πηγές

* "Νεώτερον Εγκυκλοπαιδικόν Λεξικόν Ηλίου" τ.1ος, σ.13
* "Εγκυκλοπαίδεια Πάπυρος Λαρούς Μπριτάννικα", τ.1ος, σ.33

Κατηγορία:Ποταμοί της Ελβετίας
Socket F+

Η υποδοχή **Socket F+** (επίσης **Socket Fr2** εσωτερικά) είναι μια προδιαγραφή που συμπεριλαμβάνει τις μηχανικές και ηλεκτρικές ιδιότητες της πρίζας που χρησιμοποιείται για τους διπυρηνικούς μικροεπεξεργαστές τύπου Quad FX platform της κατασκευαστικής εταιρείας AMD.

## Ιστορικό και χαρακτηριστικά
Η εφαρμογή του ξεκίνησε με τον επεξεργαστή K10.

Η υποδοχή *Socket F+* που έχει 1207 βελόνες, αντικαθιστά την υποδοχή Socket F.

## Παραπομπές


Κατηγορία:Υποδοχές CPU
Socket AM3

Η υποδοχή **Socket AM3** είναι μια μια προδιαγραφή που συμπεριλαμβάνει τις μηχανικές και ηλεκτρικές ιδιότητες της πρίζας που θα χρησιμοποιείται για τους μικροεπεξεργαστές της κατασκευαστικής εταιρείας AMD. Η εφαρμογή του αναμένεται προς τα  τέλη του 2008, όταν και θα αντικαταστήσει τις υποδοχές AM2 και AM2+. Είναι συμβατή και θα εξυπηρετήσει και τους δυο τύπους μνήμης, DDR2 και DDR3 SDRAM, αλλά σε διαφορετικές μητρικές πλακέτες.

Αποτελεί μέλος της νέας γενεάς σύγχρονων υποδοχών για επεξεργαστές από την AMD, μαζί με την υποδοχή F για κεντρικούς υπολογιστές και την σημερινή υποδοχή AM2 για σταθερούς υπολογιστές γραφείου.

## Συμβατότητα
Η υποδοχή *Socket AM3* μπορεί να χρησιμοποιηθεί σε μητρικές πλακέτες που απαιτούν την υποδοχή AM2. Εντούτοις, οι επεξεργαστές που εφαρμόζουν στην υποδοχή AM2 δεν θα είναι συμβατοί με τις καινούργιες μητρικές κάρτες που θα έχουν την υποδοχή *Socket AM3*, επειδή οι καινούργιες ομάδες κεντρικών ολοκληρωμένων κυκλωμάτων στερούνται τον κατάλληλο ελεγκτή μνήμης για μνήμες τύπου DDR3 δεδομένου ότι αυτός έχει ενσωματωθεί στο εσωτερικό του ίδιου του επεξεργαστή, και αντικαθιστώντας την βόρεια γέφυρα, ενώ οι επεξεργαστές τύπου *Socket AM3* θα έχουν έναν ελεγκτή μνήμης που υποστηρίζει και DDR2 και DDR3 χωρίς όμως να μπορεί να εξυπηρετήσει και τους δύο τύπους συγχρόνως. Έτσι οι χρήστες των τρεχουσών μητρικών καρτών υποδοχών AM2 θα είναι σε θέση να αναβαθμίσουν τον επεξεργαστή τους.

Σύμφωνα με τα επίσημα χαρτιά, η υποδοχή AM3 θα υποστηρίζει επίσης DDR2 SDRAM ανάλογα με το ποσοστό υιοθέτησης DDR3 SDRAM, ενώ υπάρχει επίσης η δυνατότητα να υποστηριχθούν και τα δύο πρότυπα.

## Παραπομπές


## Εξωτερικοί σύνδεσμοι
* AMD website
* DailyTech post about Socket AM3

Κατηγορία:Υποδοχές CPU
Κάτω Αρχάνες

Οι  **Κάτω Αρχάνες** (επίσημο: **Κάτω Αρχάναι**) είναι χωριό και έδρα ομώνυμης κοινότητας του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης. Ανήκε στην Επαρχία Τεμένους.

## Γεωγραφικά στοιχεία
Οι Κάτω Αρχάνες βρίσκονται σε υψόμετρο 327 μέτρων, στην είσοδο της κοιλάδας των Αρχανών και επί της οδού προς τις Επάνω Αρχάνες. Απέχουν 12 χιλιόμετρα από το κέντρο του Ηρακλείου και 1,5 χιλιόμετρα από τις Επάνω Αρχάνες. Οι ναοί του χωριού είναι ο Άγιος Νικόλαος και η Κοίμηση της Θεοτόκου. Στο χωριό λειτουργεί Δημοτικό Σχολείο.

## Ιστορικά στοιχεία
Το χωριό *Arcanes Catto* αναφέρεται στην απογραφή του Καστροφύλακα (Κ 101) με 136 κατοίκους και ο οικισμός *Pacidhes Apano* και *Pacidhes Catto* αναφέρεται στον κατάλογο του Φραντσέσκο Μπαζιλικάτα του 1630.

Κοντά στο χωριό Πατσίδες έγινε η απαγωγή του Γερμανού στρατηγού Κράιπε, στην οποία είχε ενεργό συμμετοχή και ο Παύλος Ζωγραφιστός, με καταγωγή από το χωριό αυτό.

## Διοικητικά στοιχεία
Αναφέρεται επίσημα το 1925, με την παλιά ονομασία *Καστέλι*, στο ΦΕΚ 27Α - 31/01/1925 να ορίζεται έδρα της κοινότητας Επάνω Αρχανών. Σύμφωνα με το Σχέδιο Καλλικράτης μαζί με τους οικισμούς Αμπελιά, Κερά Ελαιούσα και Πατσίδες.αποτελούν την κοινότητα Κάτω Αρχανών που υπάγεται στη Δημοτική Ενότητα Αρχανών του Δήμου Αρχανών-Αστερουσίων και σύμφωνα με την Απογραφή 2011 έχει πληθυσμό 610 κατοίκους.

*Δείτε: *'Κοινότητα Κάτω Αρχανών**'

## Πηγές
* 

## Δες επίσης
*Επάνω Αρχάνες Ηρακλείου

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Αρχανών
Κατηγορία:Δήμος Αρχανών - Αστερουσίων
Socket AM2+

Η υποδοχή **Socket AM2+** είναι μια μια προδιαγραφή που συμπεριλαμβάνει τις μηχανικές και ηλεκτρικές ιδιότητες της υποδοχής που χρησιμοποιείται για τους μικροεπεξεργαστές της εταιρείας AMD.
Eίναι ο άμεσος διάδοχος της υποδοχής AM2 που χρησιμοποιείται σήμερα σε διάφορους επεξεργαστές AMD όπως Athlon 64 X2 και θα βοηθήσει στο πέρασμα από την υποδοχή AM2 στην υποδοχή AM3.

## Εξωτερικοί σύνδεσμοι
* Τεχνικά χαρακτηριστικά 

Κατηγορία:Υποδοχές CPU
Αχονδροπλασία

Η **αχονδροπλασία** είναι μια κυρίαρχη γενετική διαταραχή και είναι η πιο συχνή αιτία νανισμού. Οι νάνοι με αχονδροπλασία έχουν ύψος περίπου 131 εκ. για τους άνδρες και 123 εκ. για τις γυναίκες.

Η νόσος εμφανίζεται σε έναν ανά 25.000 ανθρώπους.

## Κλινικά χαρακτηριστικά

Τα κλινικά χαρακτηριστικά της αχονδροπλασίας:

* Ασύμμετρο, μικρό ανάστημα
* Μείωση του μεγέθους των άμεσων άκρων
* Μικρά δάχτυλα χεριών και ποδιών
* Μεγάλο κεφάλι με προεξέχον μέτωπο
* Κύφωση ή Λόρδωση
* Παραμόρφωση ποδιών
* Συχνές μολύνσεις των αυτιών και άπνοια κατά την διάρκεια του ύπνου
* Υποπλασία του προσώπου

## Αίτια

Η αχονδροπλασία κληρονομείται με αυτοσωμικό επικρατή τρόπο κατόπιν μετάλλαξης στο γονίδιο 3, που προκαλεί αντικανονική ανάπτυξη των χόνδρων. Μεταλλάξεις των γονιδίων μπορεί να συμβούν όταν κάποιος αποκτά παιδί σε μεγάλη ηλικία (άνω των 30). Έρευνες έχουν δείξει ότι οι μεταλλάξεις των γονιδίων κληρονομούνται αποκλειστικά από τον πατέρα κατά την διάρκεια της σπερματογένεσης. 

Υπάρχουν ακόμα δύο σύνδρομα με γενετική βάση παρόμοια με την αχονδροπλασία, η υποχονδροπλασία και η θανατηφόρος δυσπλασία.

## Διάγνωση και Θεραπεία
### Διάγνωση

Η αχονδροπλασία μπορεί να ανιχνευθεί κατά την διάρκεια της εγκυμοσύνης μέσω γονικού υπερήχου. Εξέταση DNA πραγματοποιείται για να ανιχνεύσει κάποιες μεταλλάξεις γονιδίων. Άλλα χαρακτηριστικά της αχονδροπλασίας είναι η χαμηλή κίνηση και ο χαμηλός μυικός τόνος. Ένα αίτιο του χαμηλού μυικού τόνου είναι ότι το βρέφος δεν περπατά πριν τους 24 ή 26 μήνες. Εξαιτίας του χαμηλού ύψους, η εμμονή σχετίζεται συχνά με την διαταραχή. Τα παιδιά εμφανίζουν συχνά μολύνσεις των αυτιών (ωτίτιδα).

### Θεραπεία

Προς το παρόν δεν υπάρχει κάποια θεραπεία για την αχονδροπλασία.

Παρόλο που χρησιμοποιούνται από αυτούς που δεν έχουν αχονδροπλασία για να βοηθηθούν με το ύψος τους, οι ορμόνες δεν θα βοηθήσουν τα άτομα με αχονδροπλασία. Ωστόσο υπάρχει μια χειρουργική επέμβαση που μπορεί να μεγαλώσει τα άκρα των ατόμων με αχονδροπλασία. Με την μέθοδο επιμήκυνσης των οστών, η μέθοδος ilizarov.Με μεγάλη επιτυχία.

## Εξωτερικοί σύνδεσμοι

* Description of Achondroplasia from the Wellcome Trust Human Genome site
* Genetics of Achondroplasia
* Achondroplasia by Kathleen Tozer, M.D. & Bart Keogh, M.D., University of Washington Department of Radiology
* Approach to Skeletal Dysplasias
* Restricted Growth Association UK
* Little People of America
* ''Little People: Learning to See the World Through My Daughter's Eyes'', a book by Dan Kennedy
* What is Normal?Raising a child with Achondroplasia, a form of dwarfism by Tonya Sweat
* Information about achondroplasia

Κατηγορία:Γενετικές διαταραχές
Κατηγορία:Σπάνιες ασθένειες
Κατηγορία:Σκελετικές παθήσεις
Όστρακο

Η ονομασία **όστρακο** μπορεί να αναφέρεται:
* Στο Όστρακο (ζωολογία), που αφορά κέλυφος ζώων, που ερευνά η οστρακολογία (κλάδος της ζωολογίας)
* Στο Όστρακο (αρχαιολογία), την ονομασία που δίνεται στα θραύσματα αγγείων και ερευνά η αρχαιολογική οστρακολογία (επιμέρους κλάδος της αρχαιολογίας)
*Στην ελληνική νησίδα Όστρακο Οθωνών, μέρος των Διαπόντιων νησιών, του νησιωτικού συμπλέγματος 11 νησιών, τα οποία βρίσκονται βόρεια-βορειοδυτικά της Κέρκυρας
Socket AM2

Η υποδοχή **Socket AM2** είναι μια προδιαγραφή που συμπεριλαμβάνει τις μηχανικές και ηλεκτρικές ιδιότητες της πρίζας που χρησιμοποιείται για τους μικροεπεξεργαστές σταθερών υπολογιστών γραφείου της κατασκευαστικής εταιρείας AMD.
Eίναι ο άμεσος διάδοχος της υποδοχής 939 και της υποδοχής 754 και χρησιμοποιείται από τον Μάιο του 2006.

## Χαρακτηριστικά της τεχνολογίας
Η υποδοχή αυτή δεν συμβαδίζει με την υποδοχή 939, τόσο ως προς τους επεξεργαστές, όσο και ως προς τις μητρικές κάρτες, παρόλο που και στις δυο υποδοχές, το πλήθος των επαφών είναι το ίδιο, το οποίο είναι 940. Η μνήμη που χρησιμοποιεί είναι τύπου DDR2, η οποία μπορεί να μεταφέρει περισσότερα στοιχεία ανά κύκλο,
αλλά καθυστερεί περισσότερο, ενώ καταναλώνει λιγότερο ρεύμα σε σύγκριση με τη μνήμη του τύπου DDR, την οποία χρησιμοποιεί η προηγούμενη υποδοχή 939.

Οι πρώτοι επεξεργαστές που υποστήριξαν την υποδοχή AM2 ήταν οι Orleans (Athlon 64), Manila (Sempron), και ο διπυρηνικός Windsor (Athlon 64 X2 και Athlon 64 FX), ενώ θα υποστηρίξει και τον μελλοντικό επεξεργαστή της AMD, τον Phenom. Υπάρχουν επίσης επεξεργαστές Opteron διαθέσιμοι για την υποδοχή AM2.

Η υποδοχή AM2 αποτελεί μέλος της νέας γενεάς σύγχρονων υποδοχών για επεξεργαστές από την AMD, μαζί με την υποδοχή F για κεντρικούς υπολογιστές, την υποδοχή AM3 για σταθερούς υπολογιστές γραφείου και την υποδοχή S1 για κινητούς υπολογιστές λάπτοπ.

## Ομάδες ολοκληρωμένων κυκλωμάτων
* NForce 500
* NForce 600
* Xpress 3200

## Παραπομπές



## Εξωτερικοί σύνδεσμοι
* AMD FAQ Athlon64 socket AM2
* AMD's Socket AM2 – The Next K8 (Short-Media)
* AM2 launch article  (AnandTech)
* AMD Reinvents itself (Tom's Hardware Guide)

Κατηγορία:Υποδοχές CPU
Socket 940

Η υποδοχή **Socket 940** είναι μια προδιαγραφή που συμπεριλαμβάνει τις μηχανικές και ηλεκτρικές ιδιότητες της πρίζας που χρησιμοποιείται για τους μικροεπεξεργαστές AMD Opteron και Athlon 64 FX της κατασκευαστικής εταιρείας AMD. Ο επεξεργαστής Athlon 64 FX ακολούθησε με το μοντέλο Athlon FX-51 και 53 την εξέλιξη και προσαρμόστηκε στην υποδοχή 939.

Η υποδοχή 940 ήταν η πρώτη που εξυπηρέτησε επεξεργαστές των 64άρων bit της AMD. Χρησιμοποιήθηκε επίσης για πρώτη φορά το πρωτόκολλο HyperTransport, ένα πρωτόκολλο απευθείας συνδέσεων.

Βρίσκεται σε εφαρμογή σε κεντρικούς υπολογιστές , τερματικούς υπολογιστές, προσωπικούς υπολογιστές υψηλής απόδοσης, και παρέχει δυο κανάλια για την σύνδεση με την μνήμη τύπου Registered DDR-SDRAM με προαιρετική ανίχνευση και διόρθωση λάθους ECC.

Διάδοχος της υποδοχής αυτής είναι η υποδοχή F, η οποία από τα μέσα του 2006 θα την αντικαταστήσει για όλους τους επεξεργαστές της AMD, εκτός από την οικογένεια Opteron 1xx.

Κατηγορία:Υποδοχές CPU
Socket 939

Η υποδοχή **Socket 939** είναι μια προδιαγραφή που συμπεριλαμβάνει τις μηχανικές και ηλεκτρικές ιδιότητες της πρίζας που χρησιμοποιείται για τους μικροεπεξεργαστές Athlon 64  της κατασκευαστικής εταιρείας AMD. Χρησιμοποιήθηκε από το 2004 μέχρι το 2006.

## Το ιστορικό
Διαδέχτηκε την υποδοχή 754 τον Ιούνιο του 2004 και αντικαταστάθηκε τον Μάιο του 2006 από την υποδοχή AM2.

Όλοι οι τύποι επεξεργαστών απλού και διπλού πυρήνα Athlon 64, Athlon 64 FX, Athlon 64 X2, Sempron και Opteron κατασκευάστηκαν για αυτήν την υποδοχή. Οι Opteron 185 και Athlon 64 FX-60, με ταχύτητα 2,6&nbsp;GHz και 1 ΜΒ Level 2 cache ανά πυρήνα, ήταν οι γρηγορότεροι επεξεργαστές που κατασκευάστηκαν για αυτήν την υποδοχή.

## Τεχνολογία
Υποστηρίζει μνήμη DDR SDRAM διπλού καναλιού. Υποστηρίζει τα σύνολα οδηγίας 3DNow!, SSE2 και SSE3. Έχει δίαυλο HyperTransport εύρους 16 bit και ταχύτητας 2000 MT/s.

## Εξωτερικοί σύνδεσμοι
* Πληροφορίες από την AMD 
* Τεχνικά χαρακτηριστικά για χρήση με τον Athlon64 και τον Athlon FX 

Κατηγορία:Υποδοχές CPU
Όστρακο (αρχαιολογία)

thumb|right|350px|Όστρακο με το όνομα του Περικλή
Κατά την Αρχαιολογία ο όρος **όστρακο** σημαίνει γενικά κάθε κυρτό αντικείμενο, ειδικότερα όμως κάθε τεμάχιο ή θραύσμα πήλινου αγγείου.

Από τις αρχαιολογικές έρευνες διαπιστώνεται πως τέτοια τεμάχια ή θραύσματα χρησιμοποιήθηκαν πολύ πρώιμα ως υλικό γραφής ή πινακίδια που χαράσσονταν με αιχμηρές γραφίδες ή γράφονταν με μελάνι επιγραφές σ΄ αυτά. Στην αρχαία Αθήνα, επίσης, τέτοια όστρακα χρησιμοποιούνταν και ως ψηφοδέλτια ιδίως σε ψηφοφορίες για εκτοπισμούς πολιτών τους γνωστούς οστρακισμούς ή εξοστρακισμούς, που ο θεσμός αυτός επεκτάθηκε αργότερα σ΄ όλο τον ελλαδικό χώρο. Τόσο το Εθνικό Αρχαιολογικό Μουσείο όσο και το Αρχαιολογικό Μουσείο Αρχαίας Αγοράς έχουν περίφημες και πολύτιμες συλλογές από τέτοια όστρακα.

Γενικά τα όστρακα ως γραφικό υλικό τα μεταχειρίζονταν και οι αρχαίοι Αιγύπτιοι, από τους απώτατους χρόνους μέχρι και τους χριστιανικούς, όχι βέβαια ως ψηφοδέλτια αλλά, ως αντίγραφα θρησκευτικών ή φιλολογικών κειμένων, ή πινάκια διοικητικών πράξεων ή ως σημειώσεις λογαριασμών ή ακόμη και ως φυλαχτά με μαγικές ή αστρολογικές λέξεις, παραστάσεις.

## Εξωτερικοί σύνδεσμοι
*
*http://archaeology.about.com/od/oterms/g/ostraca.htm 
*http://edition.cnn.com/2008/WORLD/meast/10/30/israel.ancient.text/index.html
*http://members.bib-arch.org/publication.asp?PubID=BSBA&Volume=36&Issue=2&ArticleID=9 

Κατηγορία:Ορολογία της αρχαιολογίας
Παρανά (ποταμός)

[thumb|right|200px|<div style='text-align: center;'>Δορυφορική άποψη του Παρανά, παρά τη [Ροσάριο]]
Ο **Παρανά** είναι ο σπουδαιότερος ποταμός της Αργεντινής, ο δεύτερος σε μήκος της Νότιας Αμερικής και από τους μεγαλύτερους του κόσμου.

Σχηματίζεται από τη συμβολή δύο ποταμών του Ρίο Γκράντε και Παραναΐμπα στο νοτιοανατολικό τμήμα της Βραζιλίας και ρέοντας προς Νότο ορίζει τη μεθόριο μεταξύ της Βραζιλίας και της Παραγουάης και στη συνέχεια νοτιότερα τη μεθόριο Παραγουάης και Αργεντινής όπου και διερχόμενος της τελευταίας νοτιοανατολικά συνδέεται με τον ποταμό Παραγουάη όπου και εκβάλλει τελικά στο ποταμόκολπο του Ρίο ντε λα Πλάτα.

Ο ποταμός Παρανά έχει συνολικό μήκος 3.280 χλμ., όμως το κύριο μήκος του είναι 2.900 χλμ. και εξ αυτών τα 1.600 περίπου χλμ. από εκβολών του, είναι πλωτά και από μεγάλου εκτοπίσματος πλοία με τα οποία και πραγματοποιείται το εξαγωγικό εμπόριο της ενδοχώρας.

## Παραπομπές


## Αναφορές
* Colbert E. Cushing, Kenneth W. Cummins, G. Wayne Minshall: *River and Stream Ecosystems of the World: With a New Introduction*. University of California Press 2006, ISBN 0-520-24567-9, p. 280 (restricted online version (Google Books))

## Εξωτερικοί σύνδεσμοι
* 

Κατηγορία:Ποταμοί της Αργεντινής
Κατηγορία:Ποταμοί της Βραζιλίας
Κατηγορία:Ποταμοί της Παραγουάης
Κατηγορία:Ποτάμια σύνορα
Σταλακτίτης

thumb|250px|Σταγόνα νερού όπως εξέρχεται από έναν σταλακτίτη
thumb|250px|Κάτω όψη σταλακτίτη 
Ο **σταλακτίτης** δημιουργείται από τη σταδιακή εναπόθεση ανθρακικού ασβεστίου (ασβεστίτης) κατά τη διάρκεια σταγονοροής στο εσωτερικό των σπηλαίων και των εγκοίλων που βρίσκονται σε ασβεστολιθικά πετρώματα. Συνήθως έχουν κυλινδρικό - κωνικό σχήμα και κρέμονται από την οροφή των σπηλαίων. Για την δημιουργία τους χρειάζονται τουλάχιστον 100 έτη. 

Η συνολική διαδικασία σχηματισμού ενός σταλακτίτη έχει ως εξής:

Το νερό της βροχής εισρέει στο έδαφος μέσα σε σχισμές και ρωγμές. Εφόσον πρόκειται για ασβεστόλιθους έχει την ικανότητα μέσα από συγκεκριμένες χημικές διαδικασίες να τους διαλύει και να συγκεντρώνει δισανθρακικό ασβέστιο. Μόλις το κορεσμένο από το δισανθρακικό ασβέστιο νερό φτάσει στην οροφή ενός σπηλαίου αρχίζει να στάζει ή και να τρέχει με μεγαλύτερη ροή προς τα κάτω. Στο σημείο αυτό της ροής, κάθε σταγόνα, πριν πέσει, αφήνει σε σχηματισμό δακτυλίου ανθρακικό ασβέστιο, στο οποίο έχει μετατραπεί το αρχικά διαλελυμένο δισανθρακικό ασβέστιο μετατρέπεται σε ανθρακικό ασβέστιο (δυσδιάλυτο), σχηματίζοντας τον σταλακτίτη.

Οι σταλακτίτες ανάλογα με την ποσότητα ανθρακικού ασβεστίου που κουβαλάει το νερό και ανάλογα με τη ροή και την ταχύτητά της, μπορούν να σχηματιστούν μέσα σε ελάχιστα χρόνια ή και μετά από την παρέλευση αιώνων. Σε κάθε περίπτωση όμως δημιουργούνται διάφοροι σχηματισμοί, πολλές φορές εντυπωσιακοί, που μένουν αξέχαστοι σε όσους τους έχουν δει. 

Οι χρωματισμοί των σταλακτιτών προέρχονται από διάφορα οξείδια, που περιέχονται διαλυμένα μέσα στο νερό. Έτσι, για παράδειγμα, οξείδια του σιδήρου θα δώσουν κόκκινους χρωματισμούς, ενώ οξείδια το μαγγανίου καστανομέλανες.

Στο σημείο που οι σταγόνες φθάνουν στο έδαφος σχηματίζονται οι σταλαγμίτες. Οι σταλαγμίτες σχηματίζονται με τον ίδιο τρόπο με τους σταλακτίτες, από το υπόλοιπο του ανθρακικού ασβεστίου που συμπαρασύρει η σταγόνα στο πέσιμό της, το οποίο πλέον το εναποθέτει στο έδαφος. Πολλές φορές οι σταλακτίτες ενώνονται με τους σταλαγμίτες από κάτω και δημιουργούν τις κολώνες. Πρόκειται για εντυπωσιακούς σχηματισμούς, που μπορούν να φθάσουν αρκετά μέτρα σε ύψος.

## Εξωτερικοί σύνδεσμοι
* 
* 

Κατηγορία:Σπηλαιολογία
NGC 5258

Ο **NGC 5258** είναι σπειροειδής γαλαξίας που βρίσκεται στον αστερισμό της Παρθένου. Ο γαλαξίας αλληλεπιδρά κυρίως με τον σπειροειδή γαλαξία NGC 5257. Οι δύο γαλαξίες είναι καταχωρημένοι μαζί στον Άτλαντα Ιδιόμορφων Γαλαξιών υπό την κωδική ονομασία *Arp 240*.  Οι δύο γαλαξίες διαστρεβλώνονται από την αλληλεπίδραση των πεδίων βαρύτητάς τους και συνδέονται μεταξύ τους μέσω μιας παλιρροϊκής γέφυρας, όπως μπορεί να δει κανείς στις εικόνες αυτών των γαλαξιών.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
5258
Κατηγορία:Παρθένος (αστερισμός)
Κατηγορία:Γαλαξίες Arp
48338
08645
Κατηγορία:Αλληλεπιδρώντες γαλαξίες
Σπήλαιο

[thumb|300px|Το [Σπήλαιο Αγγίτη Δράμας, το μεγαλύτερο ποτάμιο σπήλαιο του κόσμου.]]
[thumb|300px|Το εσωτερικό του [Δικταίο Άντρο|Δικταίου Άντρου, ενός επισκέψιμου σπηλαίου στην Κρήτη.]]
Ως **σπήλαιο** ορίζεται οποιαδήποτε φυσική κοιλότητα στο εσωτερικό της γης, στην οποία μπορεί να έχει πρόσβαση ο άνθρωπος. Σε αντίθετη περίπτωση, κατά την οποία δεν υπάρχει πρόσβαση για τον άνθρωπο, γίνεται λόγος για έγκοιλο.

## Σχηματισμός

Η διαδικασία δημιουργίας των σπηλαίων είναι καθαρά γεωλογική - χημική. 
Η συνηθέστερη διαδικασία δημιουργίας σπηλαίου είναι η εξής: 

Η διείσδυση του νερού της βροχής στις σχισμές των ασβεστολιθικών πετρωμάτων τα διαλύει πολύ αργά, δημιουργώντας σταδιακά ολοένα και μεγαλύτερες κοιλότητες στο εσωτερικό τους.
Μέσα στα σπήλαια συναντούμε διάκοσμο από ασβεστολιθικές αποθέσεις. Το νερό που διαλύει τα ασβεστολιθικά πετρώματα και δημιουργεί το σπήλαιο γίνεται πλούσιο σε ανθρακικό ασβέστιο, το οποίο και εναποθέτει βαθμηδόν στα σημεία όπου υπάρχει σταγονορροή. Έτσι, στην οροφή του σπηλαίου δημιουργούνται οι σταλακτίτες και στο έδαφος οι σταλαγμίτες. Πλήθος άλλων εξειδικευμένων μορφών δημιουργούνται από την ίδια διαδικασία, δίνοντας πολύπλοκα και πολύ όμορφα συμπλέγματα.

## Βιολογία
Στα σπήλαια υπάρχει και ζωή. Πέρα από τη ζώνη της εισόδου όπου βρίσκουν καταφύγιο διάφορα ζώα (απλοί επισκέπτες - τρωγλόξενα είδη), πιο μέσα στο σπήλαιο συναντούμε τα τρωγλόφιλα είδη, που κατοικούν στο σπήλαιο αλλά τρέφονται έξω από αυτό (π.χ. νυχτερίδες) και τα τρωγλόβια, που ζουν και ολοκληρώνουν ολόκληρο τον κύκλο της ζωής τους μέσα στο σπήλαιο, χωρίς να βγαίνουν ποτέ έξω.

## Προστασία

Τα σπήλαια προστατεύονται ως γεωλογικοί σχηματισμοί αλλά και ως αρχαιολογικοί χώροι (εφόσον έχουν αρχαιότητες) από το Υπουργείο Πολιτισμού και τις αρμόδιες Εφορείες Παλαιοανθρωπολογίας και Σπηλαιολογίας Βορείου και Νοτίου Ελλάδος κατά περίπτωση. **Τα σπήλαια εντάσσονται στους γεώτοπους,** σύμφωνα με την τυποποίηση που έχει υιοθετηθεί από την IUGS (International Union of Geological Sciences). 

Στην Ελλάδα υπάρχουν πάρα πολλά σπήλαια, με αρκετά από αυτά να είναι τουριστικά αξιοποιημένα και επισκέψιμα από το ευρύ κοινό. Όλα τα υπόλοιπα είναι προσβάσιμα από ειδικούς σπηλαιολόγους, μετά από σχετική προετοιμασία και εξάσκηση και πάντα λαμβάνοντας συγκεκριμένα μέτρα ασφαλείας και τηρώντας ειδικούς κανόνες. 

Τα σπήλαια θεωρούνται σημαντικό κομμάτι του περιβάλλοντος και έχουν άμεση σχέση με την ποιότητα ζωής, καθώς τις περισσότερες φορές σχετίζονται με το υπόγειο νερό που αντλείται με τις γεωτρήσεις για ύδρευση και για άρδευση.

Υπάρχει άμεση ανάγκη εξειδικευμένου πλαισίου προστασίας των γεωτόπων, συμπεριλαμβανομένων των σπηλαίων, το οποίο θα περιγράφει διεξοδικά τους κινδύνους καταστροφής, θα ορίζει τις επιτρεπόμενες επεμβάσεις και θα θεσπίζει συγκεκριμένα μέτρα προστασίας.

## Παραπομπές


## Εξωτερικοί σύνδεσμοι

* Ελληνική σπηλαιολογική Εταιρία
* Σπηλαιολογική Ομοσπονδία Ελλάδος
* Σπηλαιολογικός Ελληνικός Εξερευνητικός Όμιλος
* Σπηλαιολογία Θεσσαλονίκης ΠΡΩΤΕΑΣ
* Σπηλαιολογικός Όμιλος Κρήτης ΣΠ.Ο.Κ.

Κατηγορία:Σπηλαιολογία
Σημαία του Αγίου Βαρθολομαίου

thumb|200px|Τοπική σημαία του Αγίου Βαρθολομαίου.

Η επίσημη **[[σημαία]] του [[Άγιος Βαρθολομαίος|Αγίου Βαρθολομαίου]]** είναι η επίσημη τρίχρωμη επειδή αποτελεί γαλλική υπερπόντια κοινότητα (*commune de Saint-Barthélemy*) μέρος της Γουαδελούπης, η οποία είναι υπερπόντιο διαμέρισμα και νομός της Γαλλίας , μέρος της ΕΕ. Η τοπική σημαία του Αγίου Βαρθολομαίου αποτελείται από λευκό φόντο με το εθνόσημο του Αγίου Βαρθολομαίου ενσωματωμένο σε αυτήν.

Τα τρία κρίνα (*fleurs-de-lis*) φέρουν στη μνήμη το γεγονός ότι το νησί ήταν γαλλικό από το 1648 ως το 1785 και από το 1878 . Ο Σταυρός της Μάλτας υπενθυμίζει ότι το νησί για κάποια περίοδο ανήκε στο Τάγμα της Μάλτας (1651-1665). Τα τρία στέμματα συμβολίζουν τη σουηδική κυριαρχία την περίοδο από το 1785 ως το 1878. Το μεγάλο στέμμα είναι αρχαίο ελληνικό σύμβολο, που τόνιζε την προστασία που παρέσχαν οι θεοί στις πόλεις. Το σύμβολο αυτό παραχωρήθηκε στο νησί στη διάρκεια της Πρώτης Γαλλικής Αυτοκρατορίας.

Οι δύο πελεκάνοι που βαστούν το εθνόσημο αποτελούν σύμβολο της πανίδας του νησιού. Στο κάτω μέρος είναι γραμμένη η τοπική ονομασία του νησιού: Ουαναλάο (*Ouanalao*).

## Εξωτερικοί σύνδεσμοι

* Η σημαία στις ''Σημαίες του κόσμου''

Αγιος Βαρθολομαιος
Κατηγορία:Άγιος Βαρθολομαίος
Παραναγκουά

Η **Παραναγκουά** είναι παραθαλάσσια πόλη και λιμένας της Βραζιλίας που βρίσκεται στην  περιφέρεια Παρανά παρά τη νότια πλευρά του ομώνυμου κόλπου Παραναγκουά, (νότια του Σάο Πάολο). Η Παραναγκουά είναι το επίνειο της Κουριτίμπα. Τον Ιανουάριο του 2020 αριθμούσε 156.174 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Σπηλαιολογικοί σύλλογοι στην Ελλάδα

**Οι σπηλαιολογικοί σύλλογοι** αποτελούν οργανωμένες ομάδες ανθρώπων που ασχολούνται συστηματικά με τα σπήλαια και τη σπηλαιολογία. 

Η ενασχόληση αυτή μπορεί να ξεκινάει από απλή περιέργεια και χόμπυ και να φτάνει έως και επαγγελματικό επίπεδο.
Ο παλιότερος ελληνικός σύλλογος ιδρύθηκε το 1951 και ήταν η Ελληνική Σπηλαιολογική Εταιρεία. Ακολούθησαν άλλοι σύλλογοι όπως ο ΣΠ.ΕΛ.Ε.Ο., ο ΣΕΛΑΣ και πολλοί άλλοι. Δείτε μια συνοπτική ιστορική εξέλιξη της ελληνικής σπηλαιολογίας εδώ. Το 2001 ιδρύθηκε η Σπηλαιολογική Ομοσπονδία Ελλάδος που αποτελεί το συνδετικό κρίκο όλων των σπηλαιολογικών συλλόγων της Ελλάδας.

Κάθε χρόνο η Σπηλαιολογική Ομοσπονδία Ελλάδος και οι Σπηλαιολογικοί Σύλλογοι οργανώνουν την Πανελλήνια Σπηλαιολογική Συνάντηση, κάθε φορά σε διαφορετική περιοχή της χώρας. Στη συνάντηση αυτή ανακοινώνονται οι δραστηριότητες των συλλόγων για το χρόνο που πέρασε, παρουσιάζονται καινούρια ή και παλιότερα σπήλαια, συζητούνται θέματα σχετικά με τα [σπήλαιο|σπήλαια] και τη σπηλαιολογία, καθώς και οργανωτικά θέματα που αφορούν την λειτουργία της Ομοσπονδίας και των Συλλόγων. Επίσης στη διάρκεια των συναντήσεων λειτουργούν περίπτερα προβολής των Συλλόγων και διοργανώνονται παιχνίδια σχετικά με τη σπηλαιολογία, διαγωνισμοί και εκθέσεις φωτογραφίας.

Επίσης κάθε χρόνο, σχεδόν όλοι οι Σύλλογοι, οργανώνουν Εκπαιδευτικά Σεμινάρια για νέους σπηλαιολόγους. Εκεί εκπαιδεύονται σε θεωρητικό και πρακτικό επίπεδο όσοι επιθυμούν να ασχοληθούν με τη σπηλαιολογία. Τα σεμινάρια αυτά είναι σημαντικά γιατί πέρα από τις γενικότερες γνώσεις, αποκτά κανείς και πιο εξειδικευμένες που έχουν σχέση με ιδιαίτερες τεχνικές, αλλά και με θέματα ασφάλειας. Για να γίνει κανείς μέλος των σπηλαιολογικών συλλόγων και να ασχοληθεί με τη σπηλαιολογία αρκεί να επικοινωνήσει μαζί τους και να συμπληρώσει κάποια αίτηση. 

## Δικτυακοί τόποι
* Ελληνική Σπηλαιολογική Εταιρεία
* Σπηλαιολογική Ομοσπονδία Ελλάδος
* Σπηλαιολογία Θεσσαλονίκης ΠΡΩΤΕΑΣ
* Σπηλαιολογικός Ελληνικός Εξερευνητικός Όμιλος (ΣΠ.ΕΛ.Ε.Ο.)
* Σπηλαιολογικός Ελληνικός Αθλητικός Σύλλογος
* Φυσιολάτρες Ορειβάτες Σπηλαιολόγοι
*ΘΗΣΕΑΣ Εξερευνητικός Σύλλογος Σπηλαίων και Φαραγγιών
* ΕΣΕΘ Ο Χείρων(Εταιρεία Σπηλαιολογικών Ερευνών Θεσσαλίας - Ο Χείρων) και σχετικό blog
* Σπηλαιολογικός Όμιλος Ταϋγέτου - Πάρνωνα Ο ΠΟΣΕΙΔΩΝ
* Σπηλαιολογική Ορειβατική Κοινότητα
* Σπηλαιολογική Ομάδα Χανίων
* ΣΠ.Ο.Κ. - Σπηλαιολογικός Όμιλος Κρήτης
* Σπηλαιολογία Αθηνών ΥΠόΚΟΣΜΟΣ

Κατηγορία:Σπηλαιολογία
Παρανά (πολιτεία)

Η **Παρανά** (πορτογαλικά: *Paraná*) είναι μία από τις πολιτείες της νότιας Βραζιλίας. Η έκτασή της φθάνει περίπου τα 200.000 τ.χλμ. ενώ ο πληθυσμός της, το 1950 αριθμούσε 1.300.000 κατοίκους, ενώ το 1996 ξεπέρασε τα 9.000.000. κατοίκους. Πρωτεύουσα της Παρανά είναι η Κουριτίμπα, άλλες σημαντικές πόλεις είναι ο λιμένας Παρανάγκουα, (επίνειο της πρωτεύουσας), η Φοζ ντε Ιγκουασού, η Κασκαβέλ, η Λοντρίνα, η Μαρινγκά και η Πόντα Γκρόσα.

Η περιφέρεια αυτή μέχρι τις αρχές του 20ου αιώνα εμφάνιζε μικρό πληθυσμό, έπειτα από το συνταγματικό προσδιορισμό της, με την ανακήρυξη της Δημοκρατίας το 1889. Κύρια προϊόντα που άρχισαν να παράγονται στη περιοχή και που συνεχίζουν μέχρι σήμερα είναι η καλλιέργεια του καφέ και η παραγωγή βάμβακος. Πλούσια επίσης παρατηρείται η κτηνοτροφία με πολλά κτηνοτροφικά προϊόντα. Μεγάλος αριθμός Ιαπώνων μεταναστών έφθασαν εδώ ως εργάτες στις καλλιέργειες του καφέ. Επίσης πολλοί εργάτες και ξένοι απασχολήθηκαν στη κατασκευή του μεγάλου φράγματος Ιταϊπού κατά μήκος του ποταμού Παρανά στα σύνορα με την Παραγουάη στη δεκαετία 1970-1980.

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
DualDisc

**DualDisc** ονομάζεται ένας υβριδικός οπτικός δίσκος δύο πλευρών που αναπτύχθηκε από τις EMI Music, Universal Music Group, Sony/BMG Music Entertainment, Warner Music Group και 5.1 Entertainment Group και βρίσκεται υπό την αιγίδα της Recording Industry Association of America (RIAA). Η μία του πλευρά είναι συμβατή με το CD, χωρίς όμως να ακολουθεί το πρότυπο του κόκκινου βιβλίου (Red Book CD Specifications), ενώ η άλλη πλευρά είναι συμβατή με το πρότυπο του DVD. Το DualDisc πρωτοεμφανίστηκε στις ΗΠΑ το Μάρτιο του 2004. Το πρώτο DualDisc στην Ελλάδα κυκλοφόρησε στις 28 Σεπτεμβρίου 2005 από την Άννα Βίσση με τίτλο "Nylon".

## Τεχνικά χαρακτηριστικά
right|frame|Τρόπος λειτουργίας του Dual Disk

Το DualDisc βασίζεται στην τεχνολογία δύο πλευρών του DVD, δηλαδή στα DVD-10, DVD-14 και DVD-18. Οι δίσκοι κατασκευάζονται με τη συγκόλληση δύο στρωμάτων, ενός DVD πάχους 0.6 mm (χωρητικότητας 4.7 Gigabyte) και ενός CD πάχους 0.9 mm (60 λεπτών ή 525-Megabyte), συνολικού πάχους 1.5 mm.

Λόγω του 0.9 mm πάχους του στρώματος CD, το Dual Disc δεν συμμορφώνεται με την προδιαγραφή του κόκκινου βιβλίου που προβλέπει ελάχιστο πάχος 1.1 mm. Επίσης, ο μέγιστος χρόνος αναπαραγωγής, τουλάχιστον για τα πρώτα Dual Discs ήταν 60 λεπτά αντί των 74 λεπτών.

## Εξωτερικοί δεσμοί
* Official DVDplus Website
* DVDplus Licensees
* Official Website
* DualDisc licensing
* "DVD Forum Approves DualDisc", 14 June 2004 στο Gizmodo
* The Music Goes on Side A and the Flip Side Is a DVD
* DualDisc rollout challenged by Euro patent holder
* Onkyo USA statement about compatibility
* Pioneer Electronics statement about compatibility 
* Panasonic statement about compatibility
* Marantz statement about compatibility
* Sony Electronics FAQ with statements about compatibility 

Κατηγορία:Ψηφιακή τεχνολογία
Κατηγορία:Μέσα αποθήκευσης
Κατηγορία:Αποθηκευτικός χώρος ήχου
Αργυφίη

Στην ελληνική μυθολογία η **Αργυφίη** ήταν σύζυγος του Αιγύπτου, βασιλιά της Αιγύπτου. Η Αργυφίη ήταν η μητέρα μόνο του Πρωτέα και του Λυγκέα, ενώ ο Αίγυπτος είχε συνολικά 50 γιους από διάφορες γυναίκες, τους οποίους πάντρεψε με τις ισάριθμες κόρες του αδελφού του, του Δαναού, τις Δαναΐδες.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 179

Αργυφιη
Σταλαγμίτης

thumb|250px|Δάσος από σταλαγμίτες

Ο **σταλαγμίτης** δημιουργείται με μια παρόμοια διαδικασία με τη δημιουργία του σταλακτίτη, στο δάπεδο σπηλαίων που βρίσκονται σε ασβεστολιθικά πετρώματα. Νερό που στάζει μέσα σε σπήλαια, έχοντας διαλύσει δισανθρακικό ασβέστιο, κατά την πτώση του από την οροφή, εναποθέτει μικρή ποσότητα από αυτό στην οροφή, σχηματίζοντας τους σταλακτίτες και άλλη μια μικρή ποσότητα στο δάπεδο, σχηματίζοντας τους σταλαγμίτες. Για τη δημιουργία σταλακτιτών και σταλαγμιτών χρειάζεται να περάσουν πολλές εκατοντάδες χρόνια. Πολλές φορές δημιουργούνται εντυπωσιακές μορφές σταλαγμιτών που μοιάζουν με νούφαρα, μανιτάρια, δίσκους κλπ. Οι σταλαγμίτες μαζί με τους σταλακτίτες αποτελούν τον πιο συνηθισμένο διάκοσμο ενός σπηλαίου.

## Εξωτερικοί σύνδεσμοι
* 
* 

Κατηγορία:Σπηλαιολογία
Εθνόσημο του Αγίου Βαρθολομαίου

right|250px|thumb|Το εθνόσημο του Αγίου Βαρθολομαίου.

Το **[[εθνόσημο]] του [[Άγιος Βαρθολομαίος|Αγίου Βαρθολομαίου]]** είναι ένας θυρεός που χωρίζεται σε τρεις οριζόντιες λωρίδες. Έχει τρία χρυσά γαλλικά κρίνα (fleur-de-lis) σε μπλε, πάνω από έναν λευκό Σταυρό της Μάλτας σε κόκκινο φόντο. Από πάνω υπάρχουν τρία χρυσά στέμματα σε μπλε φόντο και στο κάτω μέρος η τοπική ονομασία του νησιού «Ouanalao». 

## Επεξήγηση συμβόλων
Τα τρία κρίνα φέρουν στη μνήμη το γεγονός ότι το νησί ήταν γαλλικό από το 1648 ως το 1785 και από το 1878. Ο Σταυρός της Μάλτας υπενθυμίζει ότι το νησί για κάποια περίοδο ανήκε στο Τάγμα της Μάλτας (1651-1665). Τα τρία στέμματα συμβολίζουν τη σουηδική κυριαρχία την περίοδο από το 1785 ως το 1878. Το μεγάλο στέμμα είναι αρχαίο ελληνικό σύμβολο, που τόνιζε την προστασία που παρέσχαν οι θεοί στις πόλεις. Το σύμβολο αυτό παραχωρήθηκε στο νησί στη διάρκεια της Πρώτης Γαλλικής Αυτοκρατορίας.

Οι δύο πελεκάνοι που βαστούν το εθνόσημο αποτελούν σύμβολο της πανίδας του νησιού. 

Όταν είναι σε λευκό φόντο, έχει θέση ανεπίσημης σημαίας.

## Εξωτερικοί σύνδεσμοι
* Σημαίες του Κόσμου

Αγιος Βαρθολομαιος
Κατηγορία:Άγιος Βαρθολομαίος
Ευπολέμεια

Στην ελληνική μυθολογία η **Ευπολέμεια** ήταν κόρη του Μυρμιδόνα (*«κούρη Φθιάς»*) και μητέρα του Αργοναύτη Αιθαλίδη, κήρυκα και τοξότη τον οποίο απέκτησε ως νόθο τέκνο με τον θεό Ερμή. Κατά τον Απολλώνιο τον Ρόδιο (*Αργοναυτικά*, Α 53), η Ευπολέμεια γέννησε τον Αιθαλίδη κοντά στον ποταμό Αμφρυσσό της Θεσσαλίας.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 404

Ευπολεμεια
Ευπολεμεια
Περικλύμενος

Με το όνομα **Περικλύμενος** είναι γνωστά τα παρακάτω δύο πρόσωπα της ελληνικής μυθολογίας:

# Μορφή του θηβαϊκού κύκλου, γιος του θεού Ποσειδώνα και της Χλωρίδας, η οποία ήταν κόρη του μάντη Τειρεσία. Στον πόλεμο των Επτά επί Θήβας ο Περικλύμενος υπεράσπισε γενναία την πόλη του και σκότωσε τον Παρθενοπαίο.
# Περικλύμενος του Νηλέα, γιος του Νηλέως που έλαβε μέρος στην Αργοναυτική Εκστρατεία. Αυτός ο Περικλύμενος ήταν *εγγονός* του Ποσειδώνα, και είχε πάρει από τον παππού του το χάρισμα να αλλάζει μορφές. Στην εκστρατεία του Ηρακλή κατά της Πύλου ο Περικλύμενος μεταμορφώθηκε σε μέλισσα για να κεντρίσει τον ήρωα (κατά μία ασθενέστερη εκδοχή μεταμορφώθηκε σε αετό), αλλά σκοτώθηκε από αυτόν.

* Στη λατινική, και από αυτή στις ευρωπαϊκές γλώσσες, το όνομα έχει μεταγραφεί και ως **Πορικλύμενος** (Poriclymenus).

Κατηγορία:Θηβαϊκός κύκλος

Κατηγορία:Αργοναύτες
Κατηγορία:Νηλείδες
Κατηγορία:Παιδιά του Ποσειδώνα
Κατηγορία:Θεότητες της ελληνικής μυθολογίας
Δρίμακος

Ο **Δρίμακος** ήταν μυθικό πρόσωπο, επικεφαλής μιας ομάδας πρώην δούλων.

## Ο μύθος
Σύμφωνα με μία παράδοση που εντάσσεται στα πλαίσια της ελληνικής μυθολογίας, οι κάτοικοι της Χίου ήταν οι πρώτοι στον ελλαδικό χώρο που αγόρασαν δούλους, γεγονός που κίνησε την οργή των θεών. Τότε ένας σημαντικός αριθμός δούλων αποσκίρτησε και κατέφυγε στα βουνά, όπου και εγκαταστάθηκαν. Αρχηγός αυτών των πρώην δούλων ήταν ο Δρίμακος. Από εκεί, έκαναν επιδρομές εναντίον της χώρας και λεηλατούσαν τα κτήματα των πρώην κυρίων τους. Μετά από πολλές μάχες, οι κάτοικοι συμφώνησαν να κάνουν ανακωχή με τον Δρίμακο: Θα πλήρωναν ένα ποσό κάθε χρόνο και ο Δρίμακος δεν θα τους ξαναενοχλούσε. Παρά τη συμφωνία όμως, οι κάτοικοι της Χίου επικήρυξαν την κεφαλή του Δρίμακου. Μετά από καιρό, ο αρχηγός των πρώην δούλων, μη μπορώντας πλέον να υποφέρει τη ζωή του κάτω από τη συνεχή καταδίωξη, έπεισε ένα πρόσωπο που αγαπούσε πολύ να του κόψει το κεφάλι και να το πάει να εισπράξει το ποσό της επικήρυξης, όπως και έγινε. Οι πρώην δούλοι όμως, μετά τον θάνατο του αρχηγού τους ξανάρχισαν τις λεηλασίες. Μετανοώντας, οι Χιώτες ίδρυσαν ιερό και καθιέρωσαν τη λατρεία του Δρίμακου. Από τότε, όταν κάποιος κινδύνευε από τους δούλους του, ο Δρίμακος παρουσιαζόταν στον ύπνο του και τον προειδοποιούσε.

## Παραπομπές

Δριμακος
Δριμακος
Δριμακος
Socket 8

Η υποδοχή **Socket 8** είναι μια προδιαγραφή που συμπεριλαμβάνει τις μηχανικές και ηλεκτρικές ιδιότητες της πρίζας που χρησιμοποιείται αποκλειστικά για τους μικροεπεξεργαστές τύπου Pentium Pro και Pentium II OverDrive της κατασκευαστικής εταιρείας Intel. Η Intel απέσυρε την υποδοχή 8 για να προωθήσει την υποδοχή Slot&nbsp;1 με την εισαγωγή του επεξεργαστή Pentium&nbsp;ΙΙ.

Κατηγορία:Υποδοχές CPU
Εμίλ Βερντέ

Ο **Μαρσέλ Εμίλ Βερντέ** (*Marcel Émile Verdet*, 13 Μαρτίου 1824 &ndash; 3 Ιουνίου 1866) ήταν Γάλλος φυσικός. Γεννήθηκε στην πόλη Νιμ και φοίτησε στην κορυφαία σχολή *[[École normale supérieure|École Normale Supérieure]]*, στο Παρίσι. Καθηγητής της Φυσικής στην *[[Πολυτεχνική Σχολή (Γαλλία)]]* από το 1863, πραγματοποίησε έρευνες στον Μαγνητισμό και στην Οπτική, ενώ επιμελήθηκε και εξέδωσε όλα τα έργα του Αυγουστίνου Φρενέλ. Ο Βερντέ υπεστήριξε θερμά την αρχική θεωρία για τη διατήρηση της ενέργειας στη χώρα του, ως συντάκτης και επιμελητής της εκδόσεως *Annales de chimie et de physique*. Απεβίωσε στην Αβινιόν σε ηλικία 42 ετών.

Ο Βερντέ έδωσε το όνομά του στη Σταθερά του Βερντέ, που εκφράζει το μέγεθος του Φαινομένου Φαραντέι για συγκεκριμένο υλικό και μήκος κύματος φωτός.

## Βιβλία του Βερντέ
* Leçons d'optique physique. Τόμος 1 (G. Masson, 1872)
* Leçons d'optique physique. Τόμος 2 (G. Masson, 1872)
* Recherches sur les propriétés optiques développées dans les corps transparents par l'action du magnétisme (Mallet-Bachelier, 1854)
* Théorie mécanique de la chaleur. Τόμος 1 (G. Masson, 1878)
* Théorie mécanique de la chaleur. Τόμος 2 (G. Masson, 1878)
* Conférences de physique faites à l'Ecole Normale (Masson, 1872)
* Conférences de physique faites à l'Ecole Normale. Deuxième partie (Masson, 1872) 
 
## Εξωτερικοί σύνδεσμοι
*Émile Verdet στον «Κόσμο της Φυσικής» του Eric Weisstein

## Παραπομπές


Κατηγορία:Γάλλοι φυσικοί
Βίτσεμπσκ

Το **Βίτσεμπσκ** (Λευκορωσικά: Ві́цебск, ; Ρώσικα: Ви́тебск, *Βίτεμπσκ*) είναι πόλη της Λευκορωσίας κοντά στα σύνορα με τη Ρωσία και τη Λεττονία. Είναι πρωτεύουσα της Περιφέρειας του Βιτσέμπσκ ενώ είναι η τέταρτη μεγαλύτερη πόλη της Λευκορωσίας, με πληθυσμό 342.381 κάτοικους (2004).
## Ιστορία
thumb|left|275px|Το Βίτσεμπσκ στις αρχές του 19ου αιώνα.
Το Βίτσεμπσκ αναπτύχθηκε από ένα παραποτάμιο λιμάνι στην συμβολή του ποταμού Βίτσμπα (Віцьба, από όπου και το όνομα της πόλης) με τον Ντβίνα. Το επίσημο έτος ίδρυσης της πόλης, βάσει ενός αναχρονιστικού θρύλου σύμφωνα με τον οποίο ιδρύθηκε από την Αγία Όλγα, είναι το 974. Η πρώτη όμως ιστορική αναφορά της πόλης χρονολογείται το 1021, όταν ο Γιάροσλαβ ο σοφός του Κιέβου το παρέδωσε στον Μπριάτσισλαβ Εζιασλάβοβιτς, πρίγκιπα του Πόλοτσκ. 

Τον 12ο και τον 13ο αιώνα το Βίτσεμπσκ ήταν η έδρα μιας ελάσσονος ηγεμονίας, η οποία ευδοκίμησε στο σταυροδρόμι των ποτάμιων οδών μεταξύ της Βαλτικής, της Μεσογείου και της Μαύρης θάλασσας. Το 1320 η πόλη ενσωματώθηκε στο Μεγάλο Δουκάτο της Λιθουανίας ενώ το 1569 αποτέλεσε μέρος της Πολωνολιθουανικής Κοινοπολιτείας.

## Παραπομπές


## Εξωτερικοί σύνδεσμοι

Κατηγορία:Πόλεις της Λευκορωσίας
Περιφέρεια Βιτσέμπσκ

Η **Περιφέρεια του Βιτσέμπσκ** ή **Βίτσεμπσκ Βομπλάστ** (Λευκορωσικά Ві́цебская во́бласць, Βίτσεμπσκαγια Βόμπλαστ) είναι περιφέρεια (βόμπλαστ) της Λευκορωσίας με πρωτεύουσα το Βιτσέμπσκ. Ο πληθυσμός της είναι 1.294.000 (2005). Είναι η πιο αραιοκατοικημένη περιφέρεια της Λευκορωσίας με πυκνότητα 32 κατ./τ.χλμ.

## Παραπομπές


## Εξωτερικοί σύνδεσμοι
* 

Βιτσεμπσκ
Κράσι Ηρακλείου

Το  **Κράσι** (επίσημο: **Κράσιον**) είναι ορεινό χωριό και έδρα ομώνυμης κοινότητας του Δήμου Χερσονήσου στην Περιφερειακή Ενότητα Ηρακλείου της Κρήτης. Παλιότερα ανήκε στην Επαρχία Πεδιάδος.

## Γενικά - γεωγραφικά στοιχεία
Βρίσκεται στις βορειοδυτικές υπώρειες του όρους Σελένα (υψηλότερη κορυφή 1.559 μ.) σε υψόμετρο 600 μέτρων ενώ απέχει 46,3 χλμ. από την πόλη του Ηρακλείου. Η κύρια απασχόληση των κατοίκων είναι η ελαιοκαλλιέργεια και η κτηνοτροφία.

Στα βορειοανατολικά του χωριού, στις βόρειες υπώρειες της Σελένας σώζονται δάση αζιλάκων, πουρναριών και σφενδάμης. Εξαίρεση αποτελεί το μικρό οροπέδιο στα πόδια του οικισμού και στην βόρειο ανατολική του πλευρά, που αν και μικρό σε έκταση, έχει πολύ εύφορο έδαφος και καλύπτει με τις καλλιέργειες του ένα μεγάλο μέρος των διατροφικών αναγκών των κατοίκων.

### Αξιοθέατα
Στο ψηλότερο σημείο του χωριού είναι η «Μεγάλη Βρύση», πηγή με άφθονα νερά, τα οποία αρδεύουν μια μεγάλη περιοχή, με πολλά καρποφόρα δέντρα, κυρίως καρυδιές. Οι Βρύσες στο Κράσι αποτελούν ένα από τα ωραιότερα συγκροτήματα ύδρευσης στην Κρήτη. Σύμφωνα με την αναγραφόμενη πινακίδα, κατασκευάστηκαν το 1890 με δαπάνες της κοινότητας από Μοχιανούς μαστόρους που ήταν περιζήτητοι και καταξιωμένοι.

Οι Βρύσες είναι δύο και όπως τις αναφέρουν οι κάτοικοι η πάνω Βρύση και η κάτω. Είναι θολωτές με μια γούρνα η καθεμία. Ακριβώς δίπλα στην κάτω Βρύση βρίσκονται οι πέτρινες γούρνες του χωριού στις οποίες τα παλιά χρόνια ήταν ο τόπος συνάντησης των γυναικών και των μικρών παιδιών αφού εκεί περνούσαν ατέλειωτες ώρες ασχολούμενες με το πλύσιμο των ρούχων.

Κοντά στην πηγή βρίσκεται πελώριος πλάτανος με περιφέρεια κορμού 24 μέτρων και σκιάζει εκτεταμένη πλατεία, όπου η διαμονή κατά τους θερινούς μήνες είναι ευχάριστη και διοργανώνονται οι κοινωνικές εκδηλώσεις του χωριού. Ο πλάτανος είναι γνωστός για το μέγεθός του και για την ηλικία του η οποία, όπως εκτιμάται από τους κατοίκους είναι πάνω από χιλίων ετών, μεταξύ 1.800 και 2.000 ετών.

## Ιστορικά στοιχεία
Το Κράσι αναφέρεται σε συμβόλαια του 1280 ως *Crassi* και το 1583 είχε 169 κατοίκους (Καστροφύλακας, Κ94). Στην περίοδο της Τουρκοκρατίας δεν κατοικούσαν Τούρκοι. Ο Καζαντζάκης παραθέριζε στο σημείο αυτό και τούτο διαφαίνεται στα έργα του, όπως στον «Καπετάν Μιχάλη», σκηνές των οποίων εκτυλίσσονται στη σκιά του γέρικου πλατάνου, στη Σελένα κλπ. Στη θέση Αρμί ανασκάφτηκε κυκλικός θολωτός τάφος με κυκλαδική επίδραση. Η ανασκαφή έγινε από τον Σπύρο Μαρινάτο.

## Διοικητικά στοιχεία

Ως οικισμός αναφέρεται επίσημα το 1925 με το ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και με την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Μαλίων του δήμου Χερσονήσου ενώ σύμφωνα την απογραφή του 2011 έχει πληθυσμό 147 κατοίκους.

Οι απογραφές πληθυσμού μετά τον Β' Παγκόσμιο πόλεμο είναι:

## Πηγές
* 
* Δημοτική Ενότητα Μαλίων
* Έργο : Ανάδειξη του αιωνόβιου πλάτανου στο Κράσι 

## Παραπομπές


Κρασι
Κρασι
Μαγαρικάρι Ηρακλείου

Το  **Μαγαρικάρι** είναι χωριό και έδρα ομώνυμης κοινότητος του Δήμου Φαιστού και της τέως Επαρχίας Πυργιωτίσσης στην Περιφερειακή Ενότητα Ηρακλείου της Κρήτης.

Βρίσκεται στις νοτιοδυτικές παρυφές του Ψηλορείτη με θέα το Κρητικό Πέλαγος . 

Οι κάτοικοι ασχολούνται κυρίως με τον πρωτογενή τομέα και συγκεκριμένα με  την καλλιέργεια της ελιάς. 

Ο μόνιμος πληθυσμός του χωριού έχει μειωθεί τις τελευταίες δεκαετίες ως αποτέλεσμα τόσο της εγχώριας μετανάστευσης όσο και της αναζήτησης καλύτερων όρων ζωής στο εξωτερικό ήδη απο τις αρχές του προηγούμενου αιώνα. 

## Ιστορικά στοιχεία
Ακριβώς πάνω από το χωριό υπάρχει ένας βράχος,  ο οποίος είναι γνωστός σήμερα με την ονομασία Κεφάλα ή Κάρα, “Μέγα Κάρα”, αυτή είναι  μία εκδοχή για την προέλευση του ονόματος του χωριού.  

Το χωριό αναφέρεται *Magaricari* σε απογραφή του 1583 οπότε είχε 140 κατοίκους (Καστροφύλακας, Κ 100). 

Στις ενετικές απογραφές αναφέρονται και οι άλλοι οικισμοί: ο Καλοχωραφίτης (*Caloghorafiti)* με 108 κατ. (Καστροφύλακας Κ 100) και οι Κισσοί (*Chissus*)  με 157 κατοίκους το 1583.

Το Μαγαρικάρι αποτελεί ένα από τα μαρτυρικά χωριά της Ελλάδας. 

Κατά την διάρκεια της γερμανικής κατοχής, οι Γερμανοί λεηλάτησαν, κατέστρεψαν και έκαψαν ολόκληρο το χωριό σκοτώνοντας και κατοίκους του.                                             Από αυτούς, 47 βρήκαν τραγικό θάνατο αφού τον Ιούνιο του 1944 πνίγηκαν όταν τορπιλίστηκε το πλοίο Τάναϊς που τους μετέφερε στον Πειραιά. 

Οι κάτοικοι το χωριού βοήθησαν στον αγώνα κατά των Γερμανών είτε πολεμώντας τους είτε κρύβοντας στο χωριό Άγγλους στρατιώτες παρέχοντας τους πολύτιμη βοήθεια είτε ακόμα συμμετέχοντας σε αντιστασιακές ομάδες  

Στο Μαγαρικάρι γεννήθηκε ο αντιστασιακός Πετρακογιώργης, η ομάδα του οποίου ονομαζόταν "Ψηλορείτης". Η δράση της οποίας προκάλεσε την οργή των Ναζί, που κατέκαυσαν το χωριό  και εκτέλεσαν πολλούς κατοίκους του.                         

Ο Πετρακογιώργης ήταν ένας ιδιοκτήτης ελαιοτριβείου. Οι Βρετανοί του δώσαν το συνωμοτικό όνομα Selfridge. Από την ολοκληρωτική καταστροφή μόνο η εκκλησία και το ελαιοτριβείο του Πετρακογιώργη έμειναν ανέπαφα. Αργότερα εξελέγη βουλευτής Ηρακλείου με το Κόμμα Φιλελευθέρων τα έτη 1946, 1950, 1951 και 1952. Το 2009 ανεγέρθηκε προς τιμήν του χάλκινος ανδριάντας. Σε πλατεία του χωριού χτίστηκε επίσης μνημείο προς τιμήν των πεσόντων κατά τη διάρκεια του 2ου Παγκοσμίου Πολέμου.   

Στο χωριό γεννήθηκε ο δικηγόρος και πρώην Υπουργός Εσωτερικών καθώς επίσης και Υπουργός Περιβάλλοντος, Χωροταξίας και Δημοσίων Έργων και βουλευτής του ΠΑΣΟΚ  Μανώλης Παπαστεφανάκης, ο οποίος απεβίωσε στις 21 Σεπτεμβρίου του 2024.     

Σε αρκετά καλή κατάσταση διατηρείται στην περιοχή του Μαγαρικαρίου ο **Κούλες της Γραμμένης** . Είναι χτισμένος πάνω σε ένα λοφίσκο σε κοντινή απόσταση από τον κεντρικό δρόμο με ευρύ οπτικό πεδίο προς πάσα κατεύθυνση.  

## Παραπομπές


## Πηγές
* 

Μαγαρι
Μαγαρικαρι
Κατηγορία:Δήμος Φαιστού
Τεμένια Χανίων

Τα **Τεμένια** είναι χωριό και έδρα ομώνυμης κοινότητας του δήμου Καντάνου-Σελίνου στην περιφερειακή ενότητα Χανίων της Κρήτης. Ανήκε στην Επαρχία Σελίνου. Βρίσκεται 62 χλμ. από την πόλη των Χανίων και είναι από τα πιο ορεινά χωριά του νομού Χανίων, κτισμένο σε υψόμετρο 700 μέτρα.

Στο χωριό υπάρχουν ιαματικές πηγές και ένα πρόσφατα ανακαινισμένο υδροθεραπευτήριο.

## Ιστορία
μικρογραφία|Ο ναός του Σωτήρος, του 14ου αιώνα
Στα όρια της κοινότητας Τεμενίων βρίσκονται τα ερείπια της Μινωικής πόλης *Υρτακίνας*, η οποία ήταν χτισμένη σε υψόμετρο 900 μέτρα. Άλλα σημαντικά μνημεία του χωριού είναι η Βυζαντινή εκκλησία του Σωτήρος Χριστού του 14ου αιώνα με σπουδαία αρχιτεκτονική και τοιχογραφίες. Το χωριό ως *Temegnia* αναφέρεται στην επαρχία Σελίνου το 1577 από το Φραγκίσκος Μπαρόκιος και στην απογραφή του Καστροφύλακα το 1583 είχε μαζί με τα Παπαδιανά 225 κατοίκους. Σύμφωνα με την αιγυπτιακή απογραφή του 1834 είχε 14 χριστιανικές και 8 τουρκικές οικογένειες. Το 1881 είχε 124 χριστιανούς κατοίκους και 10 μουσουλμάνους. Από το 1930 μέχρι το 1997 ήταν έδρα της ομώνυμης κοινότητας. Με το πρόγραμμα Καποδίστριας εντάχθηκε στο δήμο Ανατολικού Σελίνου.

Πορεία πληθυσμού σύμφωνα με τις απογραφές:

## Διοικητικά
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοιδρυθείσας κοινότητας. Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με τους οικισμούς: Παππαδιανά και Στράτοι αποτελούν την κοινότητα Τεμενίων που υπάγεται στη δημοτική ενότητα Ανατολικού Σελίνου του δήμου Κανδάνου-Σελίνου ενώ σύμφωνα την απογραφή του 2011 έχει πληθυσμό 98 κατοίκους.

Δείτε ***[[Κοινότητα Τεμενίων]]***

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Καντάνου - Σελίνου
Παρασάγγης

Ο **παρασάγγης** ήταν αρχαίο μέτρο μήκους που ισοδυναμούσε με μήκος 30 σταδίων, δηλαδή περίπου 5.500 μέτρων, όσα δηλαδή διατρέχει ένας πεζός βαδίζοντας κανονικά σε διάστημα περίπου μιας ώρας.

Το μήκος του παρασάγγη δεν ήταν σταθερό, αφού αντιπροσώπευε άλλες αποστάσεις κατά διάφορες περιόδους. Σ΄ αυτό οφείλονται και οι πληροφορίες μεταγενέστερων Ελλήνων συγγραφέων όπου αυτό ισοδυναμούσε άλλοτε προς 60, άλλοτε προς 40, άλλοτε προς 30 και άλλοτε προς 21 στάδια. Συνηθέστερα δια του παρασάγγη υπολογίζονταν κυρίως το μήκος των βασιλικών οδών.

Η λέξη είναι περσική λέξη (φαρσάγγ) που εξελληνίστηκε από τους αρχαίους Έλληνες συγγραφείς.

Κατηγορία:Αρχαίες μονάδες μέτρησης
Κατηγορία:Εκφράσεις
Παραναπανέμα

**Παραναπανέμα** ονομάζεται ποταμός της Βραζιλίας που εκβάλει στο ποταμό Παρανά, αποτελώντας έτσι παραπόταμό του.

Ο Ποταμός Παραναπανέμα πηγάζει από την οροσειρά Παραναπιακάμπα. Το συνολικό του μήκος είναι περίπου 930 χλμ.


Image:Paranapanema_o_rio_240606_REFON.jpg
Image:Barragem_Jurumirim_151105.jpg
Image:Barragem Jurumirim 151105 2.jpg
Image:Paranapanema_balsa_240606_REFON.jpg


## Εξωτερικοί σύνδεσμοι
* 

Κατηγορία:Ποταμοί της Βραζιλίας
Παρναΐμπα (ποταμός)

Ο ποταμός **Παρναΐμπα** (Parnaíba ή Parnahyba), ή **Παρνάιμπα**, είναι ποταμός στη Βραζιλία. Ο ποταμός αυτός πηγάζει από τα όρη Μανγκαμπέιρας και Γκουργκουέια και εκβάλει στον Ατλαντικό Ωκεανό, περί το μέσον των βορείων ακτών της Βραζιλίας, μετά από ρου περίπου 1700 χλμ. Είναι πλωτός περισσότερο από το ήμισυ του μήκους του, πλην όμως χωρίζεται από τους ομώνυμους καταρράκτες του, περίπου 750 χλμ. από τις εκβολές του. Η Τερεζίνα, πρωτεύουσα της πολιτείας Πιαουί, βρίσκεται 354 χιλιόμετρα πριν τις εκβολές του ποταμού. Η πόλη Παρναΐμπα, σημαντικό λιμάνι, βρίσκεται στις εκβολές του ποταμού.

## Πηγές
* Εγκυκλοπαίδεια Πάπυρος Larousse Britannica τομ.48ος, σελ.213.

## Εξωτερικοί σύνδεσμοι
* 

Κατηγορία:Ποταμοί της Βραζιλίας